CELEX: 62009TN0020
Language: bg
Date: 2009-01-16 00:00:00
Title: Дело T-20/09 P: Жалба, подадена на 16 януари 2009 г. от Комисията на Европейските общности срещу решение, постановено на 4 ноември 2008 г. от Съда на публичната служба по дело F-41/06, Marcuccio/Комисия

7.3.2009   
            
            
               BG
            
            
               Официален вестник на Европейския съюз
            
            
               C 55/49
            
         Жалба, подадена на 16 януари 2009 г. от Комисията на Европейските общности срещу решение, постановено на 4 ноември 2008 г. от Съда на публичната служба по дело F-41/06, Marcuccio/Комисия
   (Дело T-20/09 P)
   (2009/C 55/87)
   Език на производството: италиански
   Страни
   
      Жалбоподател: Комисията на Европейските общности (представители: A. Dal Ferro, avvocato, C. Berardis-Kayser, J. Currall)
   
      Друга страна в производството: Luigi Marcuccio (Tricase, Италия)
   Искания на жалбоподателя
   
               —
            
            
               да се отмени обжалваното съдебно решение.
            
         
               —
            
            
               да се върне делото на Съда на публичната служба за произнасяне по останалите правни основания на жалбоподателя.
            
         Правни основания и основни доводи
   Настоящата жалба е насочена срещу Решение на Съда на публичната служба (СПС) от 4 ноември 2008 г., отменящо Решение на Комисията от 30 май 2005 г., с което жалбоподателят в първоинстанционното производство е задължен да прекрати служебното си правоотношение поради своята инвалидност, установена от комисията по инвалидност. СПС освен това е определил сумата от 3 000 EUR като обезщетение за претърпените неимуществени вреди.
   Отмяната се основава изключително върху приемането на първото правно основание на жалбата относно липсата на мотиви.
   В това отношение жалбоподателят отбелязва, че достигайки до този резултат, съдът в първоинстанционното производство е допуснал грешки при прилагане на правото, като по същество е заключил, че лекарите, участващи в процедура за признаване на инвалидност, основана на членове 53, 59 и 78 от Правилника, трябва да представят в подкрепа на своите заключения мотивация, аналогична на изискваната в процедурите за професионално заболяване или за злополука по смисъла на член 73. Отново според Комисията, като е постъпил по този начин СПС е объркал двете процедури, което е довело до неоснователно утежняване на процедурите за признаване на инвалидност.